
Excesul de zel a I.S.J. Maramureş continuă,
Deşi în toate procesele privind aplicarea Legii nr. 221/2008, Inspectoratul Şcolar Maramureş a fost scos din rândul pârâţilor, la solicitarea lor (atât pe fondul cauzei, cât şi prin cererile de recurs), rămânând obligată doar unitatea de învăţământ să calculeze şi să plătească aceste drepturi, totuşi acesta încearcă prin orice mijloace să încurce desfăşurarea corectă a proceselor. 

Fără nici o bază legală I.S.J. MM solicită acum unităţilor de învăţământ să formuleze cereri de amânare în procesele privind aplicarea Legii nr. 221/2008, nefiind nici angajator, nici ordonator de credite, nici instituţie superioară unităţilor de învăţământ decât în ce priveşte actul educaţional.

 Întrucât I.S.J. MM s-a dezis de obligaţiile ce revin angajatorului sau ordonatorului de credite şi nemaifiind parte în procesele intentate de Sindicatul Liber din Învăţământ Maramureş (la iniţiativa lor, S.L.I. MM chemându-i în judecată împreună cu unitatea de învăţământ, considerând că nu este normal să fie obligată doar unitatea de învăţământ la calculul şi plata sumelor rezultate din  neaplicarea Legii nr. 221/2008) nu mai poate formula nici un fel de cereri şi solicită unităţilor de învăţământ să depune cerere de amânare, care, din punctul nostru de vedere nu este justificată.

Treziţi din şoc de MECTS, I.S.J. MM solicită, printr-o adresă, ca directorii să îi înştiinţeze în momentul în care primesc cereri de chemare în judecată având ca obiect aplicarea Legii nr. 221/2008. 
De ce solicită acest lucru?! 
Adică ei au solicitat scoaterea lor din procese, ca să vă ofere consiliere directorilor de unităţi şcolare?! Cinic din partea unei instituţii de edcaţie, şi un mijloc de presiune nelegal asupra directorilor.

De asemenea, prin adresa respectivă, I.S.J. MM solicită domnilor/doamnelor directori ca, în situaţia în care deja există o hotărâre definitivă şi executorie pronunţată în sensul aplicării Legii nr. 221/2008, să formuleze cerere de chemare în judecată în vederea suspendării executării acestor hotărâri şi a unei eventuale executări silite. Asta înseamnă că directorii unităţilor de învăţământ vor deschide proces cu acest obiect, solicitând eşalonarea drepturilor obţinute prin hotărâre judecătorească, ei înşişi (majoritatea)  fiind membri de sindicat cuprinşi în acea hotărâre judecătorească. 
Din punctul de vedere al Sindicatului Liber din Învăţământ Maramureş directorii nu „trebuie” (aşa cum susţine I.S.J. MM) să formulezei nici o cerere de amânare a proceselor care sunt în derulare, nici amânarea punerii în executare a hotărârilor judecătoreşti pronunţate. Acestea ar avea ca rezultat tergiversarea proceselor şi chiar suspendarea lor, respectiv amânarea executării sentinţelor prin care persoanelor reprezentate le-a fost recunoscut dreptul la majorarea prevăzută de Legea nr. 221/2008. 

În acest sens S.L.I. MM se bazează pe puterea de discernământ a fiecărui director şi este convins că demersurile cerute de către ISJ MM vor fi făcute numai de către slugile acestora.
În Maramureş peste 70% dintre membri de sindicat au deja câştigate procesele legate de Legea 221/2008, care prevede creşterea cu 33% a salariilor cadrelor didactice, pentru perioada 1 octombrie 2008 - 31 decembrie 2009. Totodată pe rol sunt reprezentate peste 50% dintre membrii de sindicat în procesul de reîncadrarea, adică pentru  perioada 1 ianuarie 2010 până în prezent.









Preşedinte,

 





Liviu Marian POP

